હા, મને ખબર હતી. મને જાણ હતી કે તેઓ સારાં મિત્રો હતાં અને મેં ક્યાંક તેમના વિશે વાંચ્યું અને મને તેમના સંબંધોની જાણ થઈ ત્યારે મેં સૂરજને પૂછ્યું હતું. તે ખૂબ જ શરમાળ છે, તે થોડો શરમાઈ ગયો હતો; પણ પછી તેણે આવીને મને તેમના રિલેશનશિપની જાણ કરી હતી. જિયા અને સૂરજ છેલ્લા એક વર્ષથી એકબીજાને ઓળખતાં હતાં અને છેલ્લા સાત મહિનાથી તેમની વચ્ચે અફેર હતું. સૂરજે મને ક્યારેય ખોટું કહ્યું નથી અને તે મારાથી ખૂબ જ નજીક છે. જ્યારે અમને તેમના રિલેશનશિપની ખબર પડી ત્યારે અમે સામાન્ય માતા-પિતાની જેમ વર્તન કર્યું હતું. કોઈને પ્રેમ કરવામાં કંઈ ખોટું નથી. આજના યુવાનો ખૂબ જ પરિપક્વ થઈ ગયા છે અને પેરન્ટ્સ તેમની પર્સનલ વાતમાં માથું મારે એ તેમને પસંદ હોતું નથી. એમાં પણ આ તો ફક્ત સાત મહિનાના સંબંધો હતા. શું મારે તેને પૂછવું જોઈતું હતું કે તે ક્યારે લગ્ન કરીને ઠરીઠામ થશે? તે હજી તો તેની કરીઅરની શરૂઆત કરી રહ્યો હતો અને તે ખૂબ જ યુવાન છે, પણ હું જિયાને ક્યારેય મળી નથી.